laion/Wikipedia-Exotic huggingface dataset:
אבזאחית

אַבְּזָאחִית (Абдзахэбзэ) היא ניב של השפה האדיגית שמדוברת על ידי הצ'רקסים האבזאחים. ניב הצ'רקסית הזה מדובר בעיקר בסוריה וירדן, וכן בישראל על ידי תושבי ריחאניה שבגליל העליון. ניב האבזאחית מכיל את רוב העיצורים שקיימים באדיגית ספרותית בנוסף לעיצור סדקי מחונכך, סותם, אטום [ʔʲ] ובתר-מכתשי משופתת מחוכך אטום [ʧʷ]. פרק זה טעון שכתוב. אנא תרמו לוויקיפדיה ועזרו לשכתב אותו. סטנדרטית Iь ↔ кӏ אבזאחית: ӏьалэ↔ кӏалэ, ӏьэс↔ чӏэс, Iьэхь ↔ чӏахь סטנדרטית щ ↔ ч чъ אבזאחית: щыӏэ ↔ чъыӏэ, щэм ↔ чэм, мащэ ↔ мачӏэ, щэм ↔ чэм, мащэ ↔ мачӏэ קברדינית שפסוגית
טרקאי (מחוז משנה)

טרקאי (בליטאית: Trakų rajono savivaldybė, ‏האזנה‏Ⓘ‏) הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, קרוב ל-35,000 תושבים. מחוז-משנה טרקאי משתרע על פני 1,208 קמ"ר. העיר טרקאי היא העיר הגדולה ביותר במחוז-המשנה, ומשמשת כמרכז המנהלי שלו. מחוז טרקאי היה מחוז ותיק בליטא, והשתייכו אליו עיירות רבות שאינן משתייכות אליו במתכונתו שלאחר מלחמת העולם השנייה. בשנת 1950 הוקם מחדש כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז וילנה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה. ישנה ירידה בגודל האוכלוסייה במחוז-משנה טרקאי ביחס לגודלה בסוף שנות ה-50 של המאה ה-20, בסוף שנות ה-80 הגיעה אוכלוסיית המחוז לשיאה, ומאז חל בה פיחות מתמיד: ב-1959 נספרו בו 56,123 איש; ב-1970 נמנו בו 69,216 איש; ב-1979 נמנו בו 72,829 איש; ב-1989 נמנו בו 81,232 איש; ב-2001 נמנו בו 37,376 איש; ב-2005 נמנו בו 36,432 איש; וב-2011 נמנו בו 34,411. במחוז המשנה שלוש ערים: עיר המחוז טרקאי, לנטבאריס, ורודישקס; שתי עיירות: אוקשטדווריס (ויסוקי-דבור) ואנושקיס (אנישוק); ועוד 440 כפרים קטנים יותר או חוות. מדיה וקבצים בנושא טרקאי בוויקישיתוף אתר האינטרנט הרשמי של טרקאי (בליטאית) טרקאי, ברשת החברתית פייסבוק טרקאי, סרטונים בערוץ היוטיוב נתונים על מחוז-המשנה באתר ממשלתי ליטאי (באנגלית)
אוקמרגה (מחוז משנה)

אוקמרגה (בליטאית: ‏Ukmergės rajono savivaldybė‏Ⓘ‏) הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, למעלה מ-40,000 תושבים. מחוז-משנה אוקמרגה משתרע על פני 1,395 קמ"ר. העיר אוקמרגה היא העיר הגדולה ביותר במחוז-המשנה, ומשמשת כמרכז המנהלי שלו. מחוז-משנה אוקמרגה במתכונתו הנוכחית הוקם מחדש בשנת 1950 כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז וילנה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה. מאז סוף שנות ה-80 של המאה ה-20 ישנה ירידה מתמדת בגודל האוכלוסייה במחוז-משנה אוקמרגה: ב-1959 נספרו בו 52,760 איש; ב-1970 נמנו בו 53,505 איש; ב-1979 נמנו בו 53,213 איש; ב-1989 נמנו בו 52,520 איש; ב-2001 נמנו בו 48,651 איש; ב-2005 נמנו בו 46,304 איש; וב-2011 נמנו בו 40,055. במחוז המשנה עיר אחת: עיר המחוז אוקמרגה; עשר עיירות, ו-612 כפרים קטנים וחוות. מדיה וקבצים בנושא אוקמרגה בוויקישיתוף אתר האינטרנט הרשמי של אוקמרגה (בליטאית) נתונים על מחוז-המשנה באתר ממשלתי ליטאי (באנגלית)
קורטני קרדשיאן

קורטני מרי קרדשיאן (באנגלית: Kourtney Mary Kardashian; נולדה ב-18 באפריל 1979) היא אישיות טלוויזיה, ודוגמנית אמריקאית. קרדשיאן נולדה בלוס אנג'לס שבארצות הברית, היא בתם הבכורה של קריס ג׳נר ורוברט קרדשיאן. בשנת 2007, היא ומשפחתה החלו לככב בתוכנית הריאליטי "משפחת קרדשיאן" (Keeping Up With The Kardashians). הצלחתה של התוכנית הובילה לעוד סדרות דוקומנטריות קצרות בכיכובה של קורטני כמו: "קורטני וקלואי כובשות את מיאמי", ״קלואי וקורטני עושות את ההמפטונס״ ו-"קורטני וקים כובשות את ניו יורק". קורטני ואחיותיה קים, קיילי וקלואי עוסקות גם באופנה והשיקו קולקציות בגדים שונות, קוסמטיקה ובשמים. בשנת 2021 שיחקה בסרט "יש לו את זה" של נטפליקס. בשנת 2022 השיקה את המותג ״Lemme״, המתמחה בתוספי תזונה וויטמינים. ב-2006 הכירה את סקוט דיסיק במסיבה של ג'ו פרנסיס במקסיקו. הם נפרדו וחזרו מספר פעמים ויש להם שלושה ילדים משותפים. בנם הבכור, מייסון דאש דיסיק, נולד ב-14 בדצמבר 2009. ב-8 ביולי 2012 ילדה קורטני את ביתם פנלופי סקוטלנד דיסיק. ב-14 בדצמבר 2014 ביום הולדתו של מייסון ילדה קורטני את בנה השלישי, ריין אשטון דיסיק. ב-18 באוקטובר 2021 התארסה קורטני לטראוויס בארקר, וב-22 במאי 2022 התחתנו באיטליה. ב-17 ביוני 2023 הודיעה בהופעה של בארקר שהיא בהריון. ב-1 בנובמבר, ילדה את בנם. מדיה וקבצים בנושא קורטני קרדשיאן בוויקישיתוף אתר האינטרנט הרשמי של קורטני קרדשיאן קורטני קרדשיאן, ברשת החברתית פייסבוק קורטני קרדשיאן, ברשת החברתית אקס (טוויטר) קורטני קרדשיאן, ברשת החברתית אינסטגרם קורטני קרדשיאן, ברשת החברתית טיקטוק Ellise Shafer, Ellise Shafer, Kourtney Kardashian to Cameo in ‘She’s All That’ Remake Starring Addison Rae, Variety, ‏9 בדצמבר 2020 (באנגלית) ממתק לשבת: קורטני קרדשיאן וטראוויס בארקר מצפים לילד!, באתר וואלה, 17 ביוני 2023
פריחה

פריחה היא שינוי לא-תקין בצבעו או במראהו של העור. צבעה של הפריחה בדרך כלל ורוד-אדום, אך קיימים חריגים רבים. הפריחה עלולה להיות מלווה בשלפוחיות, נפיחות, גרד, חום אזורי וכאב. פריחה אינה מהווה מחלה בפני עצמה, אלא תסמין לעשרות רבות של מחלות ומצבים רפואיים. כמעט כל מחלות העור מלוות בפריחה. מחלה המלווה בפריחה נקראת בשם הכללי אֲבָבִית. להלן הגורמים האפשריים לפריחה: זיהום חיידקי, זיהום נגיפי או פרוטיסטי: אדמת נגרמת על ידי נגיף, שנית על ידי חיידק ושושנת יריחו על ידי פרוטיסט. אלרגיה למזונות, תרופות, צמחים (ראו: סרפדת), כימיקלים, עקיצות של חרקים ובעלי חיים אחרים. כימיקלים (כולל סבונים, תמרוקים ודטרגנטים) המגרים את העור באופן כללי, ללא קשר לאלרגיה. תגובת-לוואי לחיסון. מחלות אוטואימוניות כגון פסוריאזיס ודלקת עור אטופית. תופעת-לוואי של היריון. חשיפה ממושכת לשמש או לחום. הרעלת עופרת. גירוי כתוצאה משפשוף בגד בעור, או מתהליך שפשפת בין קפלי עור. פגם גנטי, כגון מחלת דרייר. מנינגיטיס (דלקת קרום המוח) - לעומת פריחה אלרגית, לא נעלמת בעקבות הפעלת לחץ עליה. מדיה וקבצים בנושא פריחה בוויקישיתוף אֲבָבִית, באתר האקדמיה ללשון העברית אדמת, באתר משרד הבריאות, ‏2021 מחלות אלרגיות, באתר משרד הבריאות, ‏2021 יפית כהן, עונת הפריחה הגיעה, באתר BEOK, ‏2023 ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נחשוניים

נחשוניים (שם מדעי: Anhingidae) היא משפחת עופות מים מסדרת הסולתאים החיים בביצות, באגמים ובגדות נהר באזורים טרופיים באמריקה, באפריקה, בדרום מזרח אסיה ובאוסטרליה. הם צוללים במים כדי לצוד דגים ויצורי מים קטנים. הם קרובי משפחתם של הסולות והקורמורניים. מקור השם "נחשון", הוא בגלל הדמיון של צווארם לנחש כאשר הם שוחים וגופם למעט צווארם טבול לגמרי במים. בנוסף לצווארם הארוך יש להם גם מקור ארוך וחד המאפשר להם לדקור במהירות את הקורבן, לשפדו עליו ואז להניפו ולבלוע אותו. כושר התעופה שלהם וכושר הליכתם ירודים כיוון שהם מותאמים בעיקר לחיים במים. במשפחת הנחשוניים קיים רק סוג אחד - Anhinga - ובו ארבעה מינים: נחשון אמריקאי (Anhinga anhinga) נחשון הודי (Anhinga melanogaster) נחשון אפריקאי (Anhinga rufa) נחשון אוסטרלי (Anhinga novaehollandiae) סוגים שנכחדו כללו את הסוגים: גיגאנהינגה (Giganhinga)‏, Meganhinga‏, Paranavis‏, Macranhinga ו-Protoplotus. מדיה וקבצים בנושא נחשוניים בוויקישיתוף נחשוניים, באתר ITIS (באנגלית) נחשוניים, באתר NCBI (באנגלית) נחשוניים, באתר האנציקלופדיה של החיים (באנגלית) נחשוניים, באתר GBIF (באנגלית) נחשוניים, באתר אנציקלופדיה בריטניקה (באנגלית) נחשוניים באתר creagrus איזה עוף משתמש במקור כצלצל לציד דגים?, באתר אנציקלופדיה אאוריקה ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
תקוות גדולות (סרט, 1999)

תקוות גדולות (באנגלית: Great Expectations) הוא סרט טלוויזיה משנת 1999 זוכה פרס באפט"א של רומן באותו שם מאת צ'ארלס דיקנס. הסרט הופק על ידי ה-BBC ושודר ב"מאסטרפיס תיאטר". ילד בשם פיפ נתקל באסיר נמלט אשר מאיים עליו ודורש ממנו להביא לו מזון. שנים אחר כך מתברר לפיפ שמישהו מיטיב איתו, ומבטיח להוריש לו הון רב. פיפ משער שהמיטיבה שלו היא מיס האווישם, אישה עשירה שבביתה שיחק בילדותו, ושהוא מאוהב בבתה המאומצת אסטלה. פיפ מאמין שמיס האווישם מייעדת אותו להיות החתן של אסטלה. כל חלומותיו של פיפ מתרסקים כאשר בלילה סוער אחד הפושע שפגש בילדותו חוזר ומגלה את זהותו, שהוא מגוויץ' הוא מיטיבו. בתחילה פיפ דוחה את מגוויץ' ואינו רוצה בקשר איתו אבל במשך הזמן הוא הופך להיות נאמן לו ונשאר עמו עד מותו. יואן גריפית' – פיפ גבריאל תומסון – פיפ הילד ג'סטין ואדל – אסטלה אמה קאניף – בידי לורה אייקמן – בידי הצעירה שארלוט רמפלינג – מיס הווישם ברנרד היל – מגוויץ' קלייב ראסל – ג'ו גארג'רי איאן מקדרמיד – ג'אגרס דניאל אוונס – הרברט פוקט ג'יימס הילר – בנטלי דרמל דונלד סאמפטר – קומפיסון לזלי שארפ – גברת ג'ו גארג'רי ניקולס וודסון – ומיק הסרט צולם במספר אתרים בקנט כמו "שירנס דוקס", "קינגזוור קאסל פדלסטימר", "צ'אטהם דוקס", בנהר מידוויי וכן באדינבורו. בשנת 2000 זכה הסרט בפרס באפט"א לטלוויזיה בקטגוריית עיצוב התלבושות. הוא היה מועמד גם בקטגוריות של איפור ועיצוב שיער, צילום ותאורה, והסאונד הטוב ביותר. ב-1999 הסרט זכה בפרס RTS לטלוויזיה עבור הסאונד הטוב ביותר בסרט דרמה,  פרס ההפקה, פרס התאורה והצילום הטובים ביותר. עוד היה מועמד לפרס בתחום העריכה. הסרט היה מועמד לפרס אמי כמיני סדרה המצטיינת של השנה. "תקוות גדולות", במסד הנתונים הקולנועיים IMDb (באנגלית) "תקוות גדולות", באתר AllMovie (באנגלית) "תקוות גדולות", במסד הנתונים הקולנועיים KinoPoisk (ברוסית) תקוות גדולות באתר ה-BBC Kent Film Office. "Kent Film Office Great Expectations Film Focus". (2014) "Edinburgh the film set", Film Edinburgh, Page 9 "Awards for Great Expectations (1999) (TV)". The Internet Movie Database. נבדק ב-2008-07-07.
אנפת מקור-סירה

אנפת מקור-סירה (שם מדעי: Cochlearius cochlearius) היא מין יחיד בסוגו של אנפה אמריקנית. שמה ניתן לה בשל מקורה דמוי-הסירה, שמסייע לה לתפוס את מזונה. היא מצויה באזורי מנגרובים ממקסיקו דרומה לפרו וברזיל. אורכה של האנפה הוא כ-46 עד 53 ס"מ, ומשקלה כ-600 גרם. המקור ארוך יחסית - אורכו כ-7.5 ס"מ, ורוחבו כ-5 ס"מ. הראש, החזה והגרון לבנים. הכנפיים והגב התחתון אפורים, החלק התחתון של הבטן אדמדם, ומפוספס בשחור. המקור והכיפה שחורים. הזכר והנקבה דומים במראם ובגודלם. זהו מין ישיב (לא נודד). בתי הגידול העיקריים בהם חיה האנפה הם מנגרובים, ביצות, גדות אגמים ונחלים, ובריכות. היא מצויה בדרך כלל ברום של כ-800 עד 2600 מטרים מעל גובה פני הים. האנפה ניזונה בעיקר מדגים, חרקים ופראונים, אך גם ממכרסמים, דו-חיים וביצים. מקורה דמוי-הסירה רגיש מאוד, והוא נפתח כשהוא בא במגע עם טרף. זהו מין פעיל-לילה, הישן במהלך היום על עצים או בתוך עלוות המנגרובים. במהלך החיזור הזכר והנקבה מחככים את מקורם ו"נלחמים" כביכול זה בזה. הקן עשוי מזרדים ונבנה על ידי הזכר והנקבה, בדרך כלל סמוך למים - על עצים, שיחים או בצמחייה מימית כגון סוף. אם הקן מוקם על עץ, הוא בדרך כלל יהיה בגובה של כ-10 מטרים מהקרקע. הנקבה מטילה 2-4 ביצים כחלחלות בתטולה. אנפות מקור-הסירה מאוד טריטוריאליות, ויגנו על קנן מטורפים ממינים אחרים של עופות. מדיה וקבצים בנושא אנפת מקור-סירה בוויקישיתוף אנפת מקור-סירה, באתר ITIS (באנגלית) אנפת מקור-סירה, באתר NCBI (באנגלית) אנפת מקור-סירה, באתר Animal Diversity Web (באנגלית) אנפת מקור-סירה, באתר GBIF (באנגלית) אנפת מקור-סירה, אתר אויסוקס-בירדס אנפת מקור-סירה, באתר העופות הנאוטרופיים של אוניברסיטת קורנל אנפת מקור-סירה באתר הרשימה האדומה של IUCN
אגם אסד

אגם אסד (בערבית: بحيرة الأسد, תעתיק מדויק: בחירת אלאסד, הגייה: בּוּחַיירַת אל-אסד) הוא שמורת טבע על נהר הפרת, בחלק המכונה תסובת הפרת המערבית, במחוז א-רקה שבסוריה. הוא נוצר בשנת 1974 כאשר הושלמה הקמת סכר טבקה. אגם אסד הוא האגם הגדול בסוריה עם קיבולת של 11.7 קילומטר מעוקב ושטח מקסימלי של 610 קילומטרים רבועים. מערכת תעלות עושה שימוש במי האגם להשקיית אדמות חקלאיות על גדות הפרת. האגם משמש מקור מי שתייה עבור העיר חלב ומהווה מקור לתעשיית דיג. חופי האגם התפתחו למערכת אקולוגית משמעותית. על גדות האגם נמצא האתר הארכאולוגי של העיר העתיקה אמר. הקמת הסכר הביאה להצפת אתרים ארכאולוגים על ידי מי האגם. במסגרת מאמץ בינלאומי שנוהל על ידי אונסק"ו, נחפרו אתרים רבים ככל האפשר באזור שהיה צפוי להיות מוצף. בין האתרים שנחפרו היה תל פרי, שהוצף על ידי מי האגם ב-1974, תל אבו הוריירה, מורייבת וחבובה כבירה. מדיה וקבצים בנושא אגם אסד בוויקישיתוף ע. ג. חורון, קדם וערב, דביר, 2000, עמ' 113, 114, 171 ערך זה הוא קצרמר בנושא גאוגרפיה של סוריה ובנושא ימות ואגמים. אתם מוזמנים לתרום לוויקיפדיה ולהרחיב אותו.
קרי סטרוג

קרי אליסון סטרוג-פישר (באנגלית: Kerri Allyson Strug-Fischer; נולדה ב-19 בנובמבר 1977) היא מתעמלת אמריקאית-יהודיה בעבר. היא אלופה אולימפית (אטלנטה 1996). שותפה למדליית הזהב האולימפית הראשונה של נבחרת ארצות הברית בהתעמלות נשים בתחרות הקבוצתית. תיזכר בשל הנחיתה המושלמת שלה על רגל אחת בתרגיל סוס הקפיצות למרות הפציעה שלה בקרסול וכן כשנלקחה בזרועותיו של מאמנה, בלה קארולי, לדוכן המנצחות. סטרוג נולדה וגדלה בטוסון אריזונה. היא החלה להתאמן בגיל 3 ולהשתתף בתחרויות בגיל 8. היא התאמנה בהדרכתו של ג'ים גולט ובשנת 1991 עברה ליוסטון טקסס והחלה להתאמן בהדרכתו של בלה קארולי. באולימפיאדת ברצלונה (1992) הייתה סטרוג הספורטאית הצעירה ביותר במשלחת האמריקאית במשחקים אלו וזכתה במדליית ארד בתחרות הקבוצתית בהתעמלות מכשירים. באולימפיאדת אטלנטה (1996) זכתה סטרוג במדליית זהב בתחרות הקבוצתית בזכות נחישותה וההקרבה הרבה שלה ולמרות שסבלה מפציעה בקרסול. בתרגיל האחרון שלה ושל הנבחרת על סוס הקפיצות היא ביצעה אותו היטב לאחר שנחתה על רגל אחת בלבד. בשל הפציעה היא לא יכלה להמשיך בתחרויות ולנסות לזכות במדליות נוספות, וזאת למרות שעלתה במספר תחרויות לגמרים. היא עלתה ראשונה בתרגיל הקרקע, רביעית בתרגיל הקפיצות ושביעית בתחרות הקרב רב אישי. סטרוג הפכה לגיבורה לאומית בשל ההקרבה שלה בתרגיל הקפיצות שהעניק את מדליית הזהב בתחרות הקבוצתית בהתעמלות מכשירים לנשים לארצות הברית לראשונה בתולדותיה, הפעם השנייה הייתה באולימפיאדת לונדון (2012). קרי סטרוג, באתר olympedia.org
פין קרלסן

פין קרלסן (נולד ב-1952 באופרנאוויק) הוא פוליטיקאי גרינלנדי, המייצג את מפלגת סולידריות בפרלמנט של גרינלנד. קרלסן החל את דרכו הפוליטית בשנת 1989, כשנבחר למועצת עיריית נארסאק. בשנת 1995 נבחר ללאנדסטינג (הפרלמנט של גרינלנד), בשנת 2003 מונה לשר לאיכות הסביבה ובשנת 2005 מונה לשר לדיג ומזון. בין השנים 2007 עד 2009 היה קרלסן שר הדיג, המזון, והשימוש בקרקע. ב-23 באוגוסט 2010 עבר קרלסן לסיומוט. ב-2013 חזר ונבחר לפרלמנט של גרינלנד. ערך זה הוא קצרמר בנושא פוליטיקאים ובנושא גרינלנדים. אתם מוזמנים לתרום לוויקיפדיה ולהרחיב אותו.
לחץ דופק

בפיזיולוגיה, לחץ דופק מוגדר כהפרש בין לחץ הדם הסיסטולי ללחץ הדם הדיאסטולי. הוא נמדד במילימטר כספית (mmHg). לדוגמה, אם נמדדו 120/80 לחץ הדופק יהיה שווה ל-40. לחץ הדופק מושפע מנפח הפעימה של הלב, וכן מכושר ההיענות של אבי העורקים. נפח הפעימה מושפע (בין היתר) מהדופק: דופק איטי גורם לנפח פעימה מוגדל כיוון שזמן המילוי של חדרי הלב גדל. היענות אבי העורקים משפיעה על נפח הפעימה, שכן היא 'מרככת' את העלייה בלחץ הסיסטולי בעת פעימה, על ידי הגדלת הנפח של אבי העורקים. כך הלחץ מתפרס על פני זמן רב יותר, וההפרש בין הסיסטולה לדיאסטולה קטן. עם הגיל, היענות אבי העורקים יורדת, וככל שהוא מאבד מגמישותו לחץ הדופק גדל. היענות אבי העורקים מפחיתה את לחץ הדופק, ומפחית את עבודת הלב. בניסויים שנעשו בחיות מעבדה הוחלף אבי העורקים בצינור פלסטיק קשיח, וניתן לראות את העלייה בצריכת החמצן בלב. הסיבה היא שככל שההיענות גבוהה, הלחץ באבי העורקים, שאליו צריך הלב להתנגד כדי להוציא דם, נשאר נמוך יותר עבור נפח פעימה זהה, שכן נפח הכלי גדל. באדם מבוגר בריא לחץ דופק תקין נע סביב 30-40mmHg במנוחה. בזמן פעילות אירובית הלחץ הסיסטולי נוטה לעלות בשל עלייה בנפח הפעימה, בעוד שהלחץ הדיאסטולי נשאר פחות או יותר קבוע, וכך לחץ הדופק עולה. כשלחץ הדם עולה, גם לחץ הדופק עשוי לעלות, שכן היענות אבי העורקים יורדת בלחצים גבוהים יותר. לחץ דופק גבוה במנוחה עשוי להצביע בין השאר על ירידה בגמישות של כלי הדם העורקיים הגדולים. עם ההזדקנות גמישות העורקים הגדולים יורדת, ולכן ככל שעולה הגיל לחץ הדופק צפוי לעלות. יתר לחץ דם אי-ספיקת מסתם אבי העורקים
גביע הקונפדרציות 2017

גביע הקונפדרציות 2017 הוא טורניר ספורט שנערך ברוסיה, כחלק מההכנות למונדיאל 2018 שאף הוא נערך במדינה. הטורניר, שבו השתתפו 8 נבחרות, החל ב-17 ביוני 2017 והסתיים ב-2 ביולי 2017. זוהי הפעם העשירית שמשוחק גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם. לראשונה פיפ"א מבצעת שימוש בעזרי וידאו במגרשים למניעת טעויות שיפוט. 4 ערים ברוסיה אירחו את גביע הקונפדרציות. אצטדיוני הכדורגל בגביע הקונפדרציות 2017   מוסקבה קאזאן סוצ'י סנקט פטרבורג הערים המארחות שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שסיימו ראשונות בכל בית עולות לשלב חצי הגמר. המנצחות של חצאי הגמר עלו למשחק הגמר, בעוד שהמפסידות שלהם התמודדו ביניהן על המקום השלישי. אלופה פרסים מדיה וקבצים בנושא גביע הקונפדרציות 2017 בוויקישיתוף אתר האינטרנט הרשמי של גביע הקונפדרציות 2017 (באנגלית) ליאור ברטל, ‏מסקנות ראשונות מגביע הקונפדרציות או האם אוסטרלים הם אסייתים?, באתר דבר העובדים בארץ ישראל, 21 ביוני 2017 The road to Russia 2017 מאתר פיפ"א
ליו

ליו (劉) הוא שם משפחה סיני. האם התכוונתם ל... אישים: ליו אילינג – כדורגלנית עבר סינית ליו יאלו (אנ') – גנרל בצבא השחרור העממי ליו יאנג – טייקונאוטית סינית ליו שיאובו – פעיל זכויות אדם סיני וזוכה פרס נובל לשלום לשנת 2010 ליו שיאנג – אתלט סיני ליו – כדורגלן ספרדי המשחק בעמדת המגן אחר: ליו (יוון) (אנ') – עיר ביוון לו ליב
קרלסן

קרלסן (Karlsen; Carlsen) הוא שם משפחה. האם התכוונתם ל... אליזבת קרלסן (אנ') – מפיקת קולנוע בריטית טור-כריסטיאן קרלסן – סקאוט ומנהל ספורטיבי נורווגי מגנוס קרלסן – רב־אמן נורווגי, אלוף העולם הנוכחי בשחמט פין קרלסן – פוליטיקאי גרינלנדי
יגטוורסט

יגטוורסט (בגרמנית: Jagdwurst) הוא נקניק מהמטבח הגרמני מסוג ברווורסט. שמות נוספים הם שינקנוורסט, שטוטגרטר ושוטצנוורסט (Schinkenwurst, Stuttgarter, Schützenwurst). הנקניק מורכב מבשר חזיר (בטן ושריר) וברט (בשר טחון מתובל המיועד להכנת נקניק). לעיתים משתמשים גם בבשר בקר. התבלינים הנפוצים הם פלפל שחור, משיה, זנגביל וגד השדה. במטבח הדרום גרמני נוהגים להשתמש בזרעי חרדל ואילו בצפון גרמניה נוהגים להשתמש בפיסטוק טחון. הבשר נטחן במטחנה ומעורבב עם הברט. בדרך כלל נהוג להוסיף מלח לשימור וצבעי מאכל על מנת ליצור צבע ורוד בהיר. לאחר מכן הנקניק מבושל בקופסת שימורים או במעי מלאכותי. הנקניק מוגש בדרך כלל פרוס וקר או מטוגן בחתיכות. מדיה וקבצים בנושא יגטוורסט בוויקישיתוף
ספיירנט

ספיירנט תקשורת (באנגלית: Spirent Communications plc) היא חברה בינלאומית לבדיקות טלקומוניקציה הממוקמת בקרואלי, מערב סאסקס, בריטניה. היא רשומה בבורסת לונדון (LSE: SPT,‏ OTC Pink: SPMYY). שווי החברה הוערך בכ-485 מיליון דולר (יולי 2015). החברה נוסדה בשנת 1936 על ידי ג'ק בואות'ורף בשם "Goodliffe Electric Supplies". בשנת 1949 שינתה את שמה ל"Bowthorpe". בשנת 1989 רכשה את חברת "אופטימה אלקטרוניקס" בשנות ה-90 התפתחה במהירות עם בועת הדוט-קום. עם רכישת חברות נוספות כגון "Adtech" ב 1997, כבר הופיעה מדי פעם במדד FTSE 100. במהלך ההתפתחות השילה מעצמה את מערך ההגנה והרכב וקנתה ב-1999 את החברה האמריקאית "Netcom Systems" ואת "DLS" הקנדית. שנה לאחר מכן רכשה את חברות התקשורת "Hekimian", "Zarak Systems" ו "Net-Hopper". במהלך אותה שנה (2000) שינתה את שמה שוב, הפעם ל"Spirent" (השאלה מהמילים inspired innovation). המשך מסע הרכישות התמקד בחברות בדיקות ביצועים כמו "Avalanche", "Scientific Software Engineering", "Imperfect Networks" ו "Fanfare Software" בשנים 2006-2011. ב-2004 קבוצת רד-בינת החלה לשווק מוצרי ספיירנט בישראל. ב-2012, עם התפתחות טכנולוגיות הענן, רכשה את "Mu Dynamics" ו "Metrico Wireless" כדי לחזק את אחיזתה בנושאים רלוונטיים. ביולי 2014 רכשה מחברת Avaya את חטיבת הטכנולוגיה של Radvision, שהוקמה במקור על ידי קבוצת רד-בינת, היושבת בתל אביב. בשנת 2017 רכשו את היחידה מנהליה והיא הוקמה כחברה חדשה בשם Softil. אתר האינטרנט הרשמי של ספיירנט ספיירנט, ברשת החברתית אקס (טוויטר) עופר לוי, ‏בינת אלקטרוניקה תשווק מוצרי ספריינט בישראל, באתר גלובס, 28 ביולי 2004 אמיר טייג, רדוויז'ן נמכרת שוב: ספירנט הבריטית תשלם 25 מ' ד' תמורת פעילות הבדיקות, באתר TheMarker‏, 2 ביולי 2014 Let’s Meet Again
ליבריה (קוסטה ריקה)

ליבריה (באנגלית: Liberia) היא בירת מחוז גואנאקאסטה בקוסטה ריקה. העיר נמצאת בצפון-מערב קוסטה ריקה, במרחק של 215 קילומטרים צפון-מערבית לסן חוסה, בירת קוסטה ריקה. בעיר מתגוררים 53,382 תושבים (נכון ל-2011). ליבריה נוסדה כמעין מנזר ב-4 בספטמבר 1769. המנזר שכן בצומת דרכים בין כמה מההתיישבויות החשובות באזור מחוז גואנאקאסטה של היום, כמו ניקויה ובגסס, ורבים מההולכים בדרכים עצרו בו ללינה. בהמשך התפתח באזור גם גידול מקנה וסביב המנזר התפתח כפר שנודע בשם גואנאקאסטה. ב-1812 הקורטס של קדיס חילק את האזור לפרובינציות ונקבע שהאזור בו נמצא הכפר יהיה בפרובינציית ניקרגואה, שבהמשך רובה הפך למדינת ניקרגואה. בהמשך האזור הפך לחלק נפרד בתוך הפרובינציות המאוחדות של מרכז אמריקה (שנודעה מ-1824 כ"רפובליקה הפדרלית של מרכז אמריקה") בשם "פרטידו דה ניקויה". אזור העיירה ניקויה, כמו מרבית פרטידו דה ניקויה, היה בעל יותר קשרים כלכליים עם קוסטה ריקה ובפרט עם הנמל של פונטרנס. עם זאת היו מספר התיישבויות, וגואנאקאסטה בראשן, שהיו בעלות קשרים חזקים יותר עם ניקרגואה. במשאל ב-25 ביולי 1824 מרבית פרטידו דה ניקויה, בהנהגת ניקויה, החליט להסתפח לאזור קוסטה ריקה במסגרת הרפובליקה הפדרלית. האנשים בגואנאקאסטה לא הסכימו למצב והסתפחו על דעת עצמם לניקרגואה. בסופו של דבר הקונגרס של הרפובליקה הפדרלית קבע שגם אזור גואנאקאסטה יסופח לקוסטה ריקה. בשנים שלאחר מכן חשיבותה של גואנאקאסטה עלתה בהדרגה והיא עקפה בשלב מסוים את ניקויה והפכה לבירת האזור. ב-23 ביולי 1831 היא קיבלה מעמד של עיירה, וב-3 בספטמבר 1836 היא קיבלה מעמד של עיר. כעבור שנים ספורות קוסטה ריקה פרשה מהרפובליקה הפדרלית של מרכז אמריקה והפכה למדינה עצמאית. ב-7 בדצמבר 1848 קוסטה ריקה חולקה למחוזות הנוכחיים שלה ובאזור נוצר מחוז גואנאקאסטה שהעיר גואנאקאסטה נבחרה לבירתו. ב-30 במאי 1854 נשיא קוסטה ריקה חואן רפאל מורה פורס הורה לשנות את שם העיר לליבריה ואת שם המחוז למוֹרַסְיה, על שמו. ב-1859 מורה הודח ובמקומו עלה לשלטון חוסה מריה מונטאלגרה. מונטאלגרה הותיר את השם ליבריה על כנו, אך לא רצה להותיר מחוז שנקרא על שם אויבו הפוליטי לכן החזיר את שמו לגואנאקאסטה. ליבריה המשיכה להתפתח והפכה למרכז כלכלי חשוב באזור. חשיבותה עלתה עוד יותר עם פתיחתו של הכביש האינטר-אמריקאי (השם של החלק המרכז-אמריקאי של הכביש הפאן-אמריקאי) בשנות ה-30 של המאה ה-20 שעובר דרכה. ליבריה היא המרכז הכלכלי הגדול ביותר בצפון-מערב קוסטה ריקה. כלכלת העיר מתבססת בעיקר על תיירות, כשבקרבת העיר נמצא הפארק הלאומי רינקון דה לה וייחה, אחד המרכיבים של אזור השימור גואנאקאסטה. העיר נמצאת באזור בו שורר אקלים סוואנה טרופי. האקלים, כמו ביתר קוסטה ריקה, מתאפיין בשתי עונות: העונה היבשה, מנובמבר עד אפריל עם טמפרטורות גבוהות יחסית לשאר השנה ומשקעים מעטים מאוד, והעונה הלחה, ממאי עוד אוקטובר עם טמפרטורות מעט יותר נמוכות ועם מרבית המשקעים. ממוצע המשקעים השנתי עומד על כ-1,600 מילימטרים. את העיר משרת נמל התעופה הבינלאומי דניאל אודובר קירוס, הנמצא במרחק של 6 קילומטרים מערבית לעיר. מדיה וקבצים בנושא ליבריה בוויקישיתוף ליבריה, באתר אנציקלופדיה בריטניקה (באנגלית) ליבריה, דף שער בספרייה הלאומית מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית). עבור הטמפרטורות: מידע אקלימי עבור תחנת נמל התעופה הבינלאומי דניאל אודובר קירוס, על פי מדידות בשנים 1977 - 2013, המכון המטאורולוגי הלאומי של קוסטה ריקה (בספרדית). עבור המשקעים: תיאור אקלים עבור קנטון ליבריה המכון המטאורולוגי הלאומי של קוסטה ריקה (בספרדית).
מוריץ הנלה

מוריץ הֶנְלֶה (בגרמנית: Moritz Henle;‏ 7 באוגוסט 1850 – 24 באוגוסט 1925) היה מלחין וחזן יהודי-גרמני, שהשתייך לתנועה הרפורמית. נולד בשנת בלאופהיים שבדרום גרמניה, בתקופה בה קהילת יהודי לאופהיים הייתה הקהילה היהודית הגדולה ביותר במדינת באדן-וירטמברג. שביעי מבין אחד עשר ילדים. למד נגינה מילדות, והתחנך בעיר אסלינגן, ממנה שב ללאופהיים בשנת 1868 כדי לשמש כמורה וכחזן בעיר. בשנת 1873 נעשה החזן בבית הכנסת החדש של העיר אולם, ובשנת 1879 הוזמן לשמש כחזן בהיכל המבורג הרפורמי. בשנת 1882 נישא לקרולין הרשל, קרובת משפחה של פליקס מנדלסון, ולזוג נולדו שלושה ילדים. עמד בראש אגודת החזנים בגרמניה במשך כ־15 שנה, וחיבר קומפוזיציות עבור מקהלות מעורבות של נשים וגברים בבתי הכנסת, דבר שהיה מהפכני בימיו. בלחניו, הושפע מיצירותיהם של פליקס מנדלסון ושל סלומון זולצר. במשך 34 שנים שימש כחזן הראשי של קהילת יהודי המבורג, ולחניו פורסמו בנוסח הגדה של פסח משנת 1913, אשר כלל גם את לחניו של ז'אק אופנבך. נפטר בהמבורג בשנת 1925. אשתו קרולין נספתה במחנה טרזיינשטט בשנת 1943. על שמו קרוי כיום רחוב בעיר לאופהיים בה נולד. Sendrey, Alfred. Bibliography of Jewish music, Columbia University Press, 1951 Wininger, Salomon. Große jüdische National-Biographie, vol. 3, Orient, 1928 מדיה וקבצים בנושא מוריץ הנלה בוויקישיתוף